شەفەق
نیوز/ ئیبراهیم رەئیسی سەرۆک ئیران، ئمڕوو چوارشەممە، وینەی قسم سولەیمانی فەرماندەی
فەیلەق قودس لە سوپای پاسدران ئیران بەرزەو کرد.
رەئیسی
لە وتارەگەی لە کۆمەڵەی گشتی نەتەوە یەکگرتگەیل لە ئەمریکا وت: کەسیگ جویر سلێمانی
جەنگ تیرۆر نەکرد، و داوای سزادان دۆناڵد ترەمپ سەرۆک وەرین ئەمریکا کرد ک فەرمان کوشتنی
دا.
وتیش:
ناکۆکیەیل وەجەنگ چارە نیەکریەن، وەلێ وە گفتوگۆ، جەنگەیل گرفتەیل چارە نیەکەن وەلێ
گفتوگۆ تاوانای ئەوە دیرێد، و هەر دووپات لەبان گرنگی هاوکاری ناوبەینمان  ئەرا دەوڵەتەیل ناوچەگە کردیام.
هەمیش
وت: ئیمە پەیوەندی وەرد گشت دەوڵەتەیل جەهان خوازیمن وەتایبەت دەوڵەتەیل هاوسا، و دیاری
کرد ک ئاسایش ناوچەگە بایەتە لەناوی پەیا بوود نەگ لە دەیشتی، و یەسە ک ئەرا دەوڵەتەیل
هاوسا دووپاتی کردیمن.
سەرۆک
ئیرانی وتی: ئەرا هاوسەیلمان دووپات کردیمن ک ئاسایش هەرێمی بایەتە لەناو بوود، و نەبایەت
لە دەیشتەو باێد، و سەهیۆنست ک داگیر قودس کردیە نەبایەت لە ئاسایس هاوبەش بوود.
رەئیسی
وتیش: تەقەلای دروسکردن چەک ئەتۆمی نیەیمن و نەیش خوازیمن بکەفێدە دەسمان، و لە باوەڕمان
شوینیگ ئەرا ئی چەکە نییە، و کۆمار ئیسلامی نیاز دروسکردن چەک ئەتۆمی نەیرێد، و هویریش
وەوە نیەکەیمن، ئەوەیش لەبان فتوای ریبەر شۆڕش وە حەرامکردنی.
دیاری
کرد ک کۆمار ئیسلامی رێککەفتن ئەتۆمی لە ساڵ ٢٠١٥ واژوو کرد و پابەند وە گشت بەندەیلی
بوی و جیوەجییان کرد، باوجی کەفتە وەر کیشانەوەی ئەمریکا لەلی، وتیش: ئیران رێککەفتنەگە
وە نیاز پاکی واژوو کرد، و گشت پابەندیەیلی جیوەجی کرد، باوجی ئەمریکا خستەی ژیر پا.
